د جوبایډن د لوړې مراسم

د متحده ایالاتو د ۴۶م ولسمشر په توګه د جوبایډن د لوړې مراسم د چهار شنبې په ورځ د ۲۰۲۱ز کال د جنورۍ په ۲۰مه نېټه ترسره شول، چې د ولسمشر په توګه د جو بایډن د څلور کلنې دورې پیل او د مرستیالې ولسمشر په توګه د کاملا هاریس د کار پیل په ګوته کوي. د ۵۹مې ولسمشریزې لوړې مراسم په واشنګټن ډي سي کې د متحده ایالاتو د پلازمېنې په لوېدیځه څنډه کې ترسره شول، چې لومړی کاملا هریس د مرستیالې ولسمشرې په توګه لوړه وکړه او وروسته بایډن د ولسمشرۍ لوړه وکړه. د لوړې دغه مراسم په داسې حل کې تر سره شول چې امریکا له یو لړ سیاسي، روغتیايي، امنیتي، د کوویډ - ۱۹وبا، اواقتصادي کړکېچونو سره لاس او ګریوان وه. د پخواني ولسمشر ډونالډ ټرمپ هڅې چې د متحده ایالاتو د ۲۰۲۰ز کال د ولسمشرۍ ټاکنې یې ګواښولې او تر څنګ یې خلک هڅول، چې د کانګرس پر ودانۍ برید وکړي. د ټرمپ دویمېاستیضاح او پراخېمدني ناکرارۍ، د ۲۰۲۰ز کال له ګواښونو نه ګڼل کېدل. په مراسمو کې د ګډونوالو د ساتنې لپاره د عامې روغتیا ځینې اقدامات، لکه: ماسک کارول، د کوویډـ۱۹ټیسټ، او ټولنیز واټن اړین ګڼل شوي وو. زمینه د لوړې مراسم جوبایډن ته د ولسمشرۍ د لېږد رسمي پای په ګوته کوي. بایډن په ۲۰۲۰ز کال کې د نومبر په درېیمه ډونالډ ټرمپ ته له ماتې ورکولو وروسته د منتخب ولسمشر په توګه وټاکل شو. د بایډن او د هغه د ملګرې هاریس بریا د انتخاباتي کالج د رایو په واسطه رسمي شوه، چې د ۲۰۲۰ز کال د ډسمبر په ۱۴مه په کې ترسره شوه. د ۲۰۲۱ز کال د جنورۍ په ۱۸مه د متحده ایالاتو د اساسي قانون د لومړۍ مادې له شپږم څپرکي سره سم، هاریس د متحده ایالتو سنا کې له خپلې چوکۍ استعفا ورکړه. ټرمپ په مکرر ډول د ټاکنو مشروعیت تورن کړ، خو دوه میاشتې وروسته د واک سوله ییزلېږد ته ژمن شو. بایډن د خپلې لوړې پر مهال ۷۸کلن و، د رونالډ ریګن په پرتله چې په ۷۷عمر کې یې دنده پرېښوده، په دې توګه بایډن تر ټولو زوړ ولسمشر شو. هغه د ډیلاویر نه لومړی ولسمشر او له جان اف کینیډي نه وروسته دویم کاتولیک او پنځلسم پخوانی مرستیال ولسمشر و، چې د ولسمشر په توګه دنده ترسره کوي. هاریس د امریکا لومړۍ ښځه وه ،چې په ملي کچه په دغه مقام وټاکل شوه او لومړنۍ اسیایي امریکایي مرستیاله ولسمشره ده. موضوع او کړنلاره د لوړې د مراسمو په اړه ګډې کمیټې د پرانیست غونډې لپاره د زموږ ټاکل شوې ډیموکراسي او د یوې بشپړې اتحادیې رامنځته کول موضوع وټاکله،چې په دې توګه د لوړې مراسم د امریکایي حکومتدارۍ،ډیموکراسۍ او د واک د سوله ییز لیږدښکارندوینه کوي. ایلن، د بایډن د افتتاحي کمیټې اجرائیوي رئیس وویل چې: د کووېډ ـ۱۹له امله به د لوړې مراسم لږ څه توپير ولري، خو د پرانیستې دودونه به خوندي وساتي.، د لوړې په مراسموکې ډېری کنسرتونه، پروګرامونه، د ژوندۍ موسیقي نندارې او ویناوې شاملې وې، چې د نامتو شخصیتونو له خوا تر سره کېدل اوله رسمي یوټیوب چینل او نورو ټولنیزو رسنیو نه په ژوندۍ بڼه خپرېدل. پلان جوړونه د ۲۰۲۰ز کال د سپټمبر په درېیمه په کانګرس کې د پولیسو بورډ اعلان وکړ چې د پلازمېنې لوېدیځې غاړې ته به د خلکو تګ راتګ د ۲۰۲۰ز کال د سپټمبر له ۷مې نه د فبرورۍ تر ۲۸مې پورې محدودوي، ترڅو د لوړې د پرانیستې مراسم په خوندي او امنه فضا کې تر سره شي. د پرانیستې پلیټ فارم د ۱۶۰۰لیدونکو ظرفیت درلود، خو د کووېډـ۱۹دخپرېدو د مخنیوي له امله لږ خلک راغوښتل شوې وو. چې زر تنه یې یوازې سندرغاړي او د موسیقۍ برخې مېلمانه وو. لګښتونه د پخوانیو مراسمو په پرتله، د بایډن په پرانیست مراسمو کې د خلکو د لږ راتګ له امله تمه کېده چې لګښتونه به لږ وي، خو په ټوله کې د ولسمشرۍ پرانیستې شاوخوا ۱۰۰میلیونهډالره لګښت درلود. په هر حال، د جنورۍ په شپږمه له لوړې دوه اونۍ مخکې د کانګرس پر ودانۍ برید او په هېواد کې دننه د ناکرارۍ ګواښ د پام وړ امنیت ته اړتیا زیاته کړه. جان سنډویګ، د کورني امنیت پخواني چارواکي یادونه وکړه، چې د متحده ایالتو پټ خدمت ښایي، د ۲۰۲۰ز کال د کمپاین پر مهال د اضافي بودیجې په شتون کې بیا هم له معمول نه لږ لګښت شوی و، ځکه چې د ولسمشرۍ کنفرانسونه تر ډېره بریده مجازي وو او د ولسمشرۍ د نوماندانو سفرونه هم د کووېډ - ۱۹له امله محدود شوي وو. امنیت او د تروریزم ضد هڅې د امریکا په پلازمېنه د پرانستې له مراسمو نه ۱۴ورځې مخکې د امریکا په پلازمېنه کې د ټرمپ د پلویانو له خوا د کانګرس پر ودانۍ برید، د پرانستې مراسمو لپاره د امنیت د ټینګښت په اړه اندېښنې رامنځته کړې. سره له دې، بایډن پریکړه وکړه چې مراسم په کور دننه نه ترسره کوي؛ ځکه هغه په دې باور و، چې عامه او خلاصه فضا کې مراسم د ځواک ښودلو لپاره اړین دي. په غبرګون کې، تنظیموونکو او چارواکو د مراسمو په لړ کې د کانګرس د ودانۍ د خوندي کولو لپاره بې سارې هڅې وکړې او د سیاسي تاوتریخوالي له وېرې یې د لوړې مراسم د اونۍ په لړ کې د واشنګټن ډي سي له لیدو نه خلک منع کړل. په داسې حال کې چې له پېښې نه څو ورځې وړاندې د کانګرس ودانۍ ته څېرمه د ناقانونه وسلو د ګرځولو، له پولیسو نه د سرغړونې او د قانون ماتولو په تور څو کسان نیول شوي وو. مراسم پرته له کومې پېښې تر سره شول. د میاشتې تر پایه پورې په ښار کې امنیت ټینګ و. امنیتي عملیات په ۲۰۰۱ز کال کې جورج ډبلیو بوش د لومړي ځل لپاره د لوړي مراسم ترسره کړل، چې تر هغه وروسته د لوړې ټول مراسم د ځانګړي ملي امنیت له خوا تر سره کېږي. په هر حال، پر کانګرس برید، د بایډن د لوړې مراسم ګډوډول او په ټول هېواد کې د ناکراریو د رامنځته کولو لپاره د پرله پسې ګواښونو له راپورونو وروسته، ځانګړو ځواکونو امنیتي عملیات پیل کړل.ځانګړو ځواکونوله پلان نه شپږ ورځې مخکې، د امنیتي همغږۍ لپاره د څو ادارو په ګډون د قوماندې مرکز رامنځته کړ، چې زیاتره یې دولتي استازي، لکه: داستازي، د دفاع وزارت او پولیس و. اعتراضونه او لاريونونه د ۲۰۲۰ز کال په دسمبرکې د ولسمشریزو ټاکنو د پایلو په تړاو د اعتراضونو لړۍ، د کانګرس پر ودانۍ له برید وروسته پیل شوه. ښاروال موریل بوسر د کورنیو چارو له وزارت نه وغوښتل، چې د ښار د مظاهرو لپاره اجازه لیکونه لغوه کړي او د لوړې د مراسمو په ترڅ کې د لاریون غوښتنلیکونه رد کړي، خو وزارت دا کار ونه مانه، چې په دې توګه د ملي پارک خدماتو دوه نږدې سیمې د جان مارشال پارک او د سمندري ځواکونو یادګار د لاریونونو لپاره وټاکل. امریکایيپولیسو، په هر ځای کې تر سلو تنو پورې د لاریون کوونکو شمېر محدود کړی و. د وسله والو اورپکو د لاریون کووکو شمېر، د استخباراتي راپورونو له مخې د متحده ایالاتو د کانګرس او دولتي ودانیو ته نږدې چې د پرانیستې په ورځ ترسره کېدل، بې کچې اټکل شوي وو، خو په ملي کچه، لږو خلکو په دولتي مرکزونو کې لاریونونه وکړل. د نیویارک ایالت په پلازمېنه کې، لاریون کوونکو د لوی لاریون تمه لرله. د جنورۍ په ۱۷مه، له پرانیستغونډې نه درې ورځې مخکې، د میشیګان بوګالو بویس ځینو غړو په ښکاره توګه د کانګرس له ودانۍ بهر وسلې لېږدولې، خو هېڅکله هم په تاوتریخوالي بدل نه شو. سرچینې